b'\n_START_ARTICLE_\n\xc4\x8cetverored (1999.)\n_START_SECTION_\nSadr\xc5\xbeaj\n_START_PARAGRAPH_\nKronika stradanja Hrvata u Bleibur\xc5\xa1kom polju i na Kri\xc5\xbenom putu kojim su zato\xc4\x8denici pro\xc5\xa1li poslije zavr\xc5\xa1etka rata. Film prikazuje atmosferu u Zagrebu pred dolazak partizana i pozornost usmjeruje na sudbinu skupine glumaca HNK koji odlu\xc4\x8duju da s dijelovima pora\xc5\xbeene vojske odu u izbjegli\xc5\xa1tvo. Njihove sudbine ispreple\xc4\x87u se sa sudbinama vojnika i civila na putu do Bleiburga, prate\xc4\x87i sve ve\xc4\x87u neizvjesnost u koju odlaze, potpunu anarhiju koja prati povla\xc4\x8denje i surove obra\xc4\x8dune do kojih dolazi izme\xc4\x91u pojedinih vojnih starje\xc5\xa1ina zasljepljenih mr\xc5\xbenjom i porazom. U drugom dijelu kronike nakon predaje i zarobljavanja na Bleibur\xc5\xa1kom polju, izbjeglice prolaze kroz surovo zato\xc4\x8deni\xc5\xa1tvo na Kri\xc5\xbenom putu povratka, gdje ih mori glad i \xc5\xbee\xc4\x91, a na svakom koraku vreba smrt.'